פארק האגמים, נשר

פארק האגמים הוא פארק שעיריית נשר מקדמת את הקמתו כחלק ממיזם שיקום הקישון והאגמים בנשר. התוכנית היא ליצור פארק שבו האגם המזרחי הקטן יהפוך למרכז פעילות ספורטיבית, והאגם המערבי הגדול, יישאר טבעי לבעלי חיים ועופות. האגמים נוצרו מעליית מי תהום כתופעת לוואי לכרייה של קרקע על ידי מפעל המלט נשר לשם הפקת חרסית עבור צמנט פורטלנד. האגמים כונו "מחפרים" בפי עובדי המפעל ומכאן רווח שמם בפי תושבי נשר. במשך השנים ייצור המלט במפעל בנשר פסק, והייצור עבר למפעל נשר רמלה. האגמים נותרו על עומדם כשהשטח סגור למבקרים. בעקבות החלטת הבעלים של בית החרושת, כלל תעשיות, לבנות שכונה במחצבת נשר הישנה ועל שטח המפעל של נשר שעומד לפני סגירה, הועברו שטחי האגמים לבעלות העיר נשר. עיריית נשר הצליחה לקבל תקציב של 40 מיליון ש"ח מהקרן לשיקום מחצבות ובשיתוף איתה החלו במיזם שנקרא פארק האגמים במסגרתו יהיו האגמים לאתר תיירות ונופש בעיר. במסגרת תוכנית חינוך סביבתי עיריית נשר תנגיש ותשקם את הקישון ואת אזור האגמים בנשר כמו גם את נשר מפעלי מלט ישראליים לציבור. העייריה תפתח סביב האגמים פעילות תיירותית ואתר נופש. במסגרת פרויקט רחב ובשיתוף תלמידי העיר העירייה מבקשת להעלות את המודעות לסביבה ושימור הטבע והנוף במקום. במסגרת התכנון העתידי לפארק האגמים וכחלק מתוכנית המתאר המחוזית מתוכנן שיסללו באזור שבילי אופניים וצעידה, יוצבו ספסלים, יינטעו עצים ופרחים. אבן פינה הונחה בטקס להקמתו של “שביל שותפות”, דרך בה נשקף הנוף לפארק האגמים. במסגרת תוכנית חינוכית שגובשה בעיריית נשר ובשיתוף המועצה לישראל יפה ומפעל נשר תלמידי האזור יילמדו וייסיירו בסביבותיו של נחל הקישון ובאזור האגמים. התלמידים יחקרו את הטבע ואת הסביבה באזור. עלות התכנית הצפויה היא למעלה מ-40 מיליון ש"ח. בשנת 1989 פנה יהודה יזרעאלי מנהל מפעל נשר למלט ביישוב נשר אל הפסלת דינה מרחב, וסיפר לה על חזונו ליצירת פיסול סביבתי תוך שימוש במאגרי הענק של גרוטאות הברזל שהיו בעבר מכונות שייצרו מלט. בעקבות כך יצרה הפסלת דינה מרחב בשנת 1995 פארק פיסול תעשייה בשטח מצידו הצפוני של כביש 75 בשטח שבו מתוכנן על ידי עיריית נשר, "פארק האגמים, נשר", פסלים הוצבו גם בתוך שטח המפעל שנסגר בשנת 2020. פסל אחד הוצב בשער המפעל בצמוד לדרך בר יהודה היום ממזרח ובצמוד לאצטדיון נשר. זה היה הפסל הראשון של דינה מרחב במסגרת פרויקט הפסלים בשיתוף פעולה עם המפעל. מבט כללי על "פארק פיסול תעשייה, מרחב נשר" כפי שצולם ליד האגם המערבי בשנת 1995. נשר מפעלי מלט ישראליים הפיקו בשנת 1996, חוברת בשם "מרחב-נשר, פארק פיסול תעשייה" המתעדת את יצירת הפסלים תוך כדי עבודה, ואת הפסלים עצמם לאחר שהוצבו המקומות השונים. בשנת 2023 חלק גדול מהפסלים ניזוקו על ידי גנבי מתכות. הוגשה תלונה ל תחנת משטרת נשר עם עדויות, אבל משטרת נשר סגרה את התלונה. בשטח שבתוך פארק האגמים שרד רק הפסל המרכזי עשוי מברזל ששמו "אל השמש". מרחב תכנון מורדות כרמל פרסם ב-21 בינואר 2024 להפקדה, את תוכנית "355-1095835 שם התוכנית: מכ/886/א פארק האגמים, נשר" להתנגדויות. התוכנית היא בכפיפות לתוכנית 355-0753905 של תוכנית הבנייה של חברת כלל תעשיות לבנייה במחצבת נשר הישנה ובשטח מפעל נשר חיפה שאושרה בשנת 2019. היזם היא עיריית נשר שכל הפרויקט עבר לניהולה. עיריית נשר פרסמה את התוכנית על גבי לוחות המודעות ברחבי העיר נשר, להתנגדויות התושבים. התוכנית כוללת את המסמך "סקר עצים פארק האגמים נשר מכ/886/א מחייב 355-1095835", שהוכן על ידי חברת "אדיר ייעוץ ופיקוח נופי" מ-21 בדצמבר 2023. בסקר נסקרו 6,751 עצים מסוגים שונים, והומלץ לכריתה 2,411 עצים בעיקר עצי אשל הפרקים לצורך הקמת חניון, בניית מבנים, שביל מתוכנו, ומיתון מדרונות. וכן עצים נוספים כמו אקליפטוס המקור, אילנתה בלוטית, שיטה כחלחלה, פרקינסוניה שיכנית ועוד. נכון ל-20 במרץ 2024 הוגשו 2 התנגדויות. ההתנגדויות מתייחסות לבעיות הבאות: בעיה בסקר העצים שנעשה על שטח החורג מהקו הכחול של התוכנית. כולל 3,610 עצים מתוך תכולת הסקר הנמצאים בפוליגונים שלא בטח התוכנית, חלקם מיועד לכריתה. בעיה בנספח הנופי שהוכן על ידי האדריכלים של התוכנית, המתעלם מאפשרות שיקום גן הפסלים של הפסלת דינה מרחב, וכן מתכנן חניונים ובנייה עתידית בשטחים מחוץ לקו הכחול של התוכנית הקשר בין התוכנית האדריכלית לסקר העצים, והשפעת התוכנית האדריכלית על המלצות סוקר העצים לכריתה או שמירת עצים. מטרת תוכנית 355-1095835 על פי מסמכיה היא: שינוי תוואי דרך וניוד שטחי בנייה לשירותי ציבור בפארק האגמים נשר בלבד. על פי מסמכי סקר העצים והנספח הנופי, התוכנית מנוצלת ליצור עובדות בשטח שאין קשורות לתוכנית זאת בסעיף 1.6 להוראות התוכנית - יחס בין התכנית לבין תוכניות מאושרות קודמות, מצוין בנוגע לתוכנית 355-0359364 מכ/886 מתחם "כלל" - מגורים נשר, שהתכנית החדשה של פארק האגמים, מהווה שינוי בהתאם למצוין כאן: התנגדות העוסקת בשמירה על ערכי טבע ועל שטחים פתוחים, וכן לנושאי עומס תחבורתי. נושא השלביות וההתאמה ללוחות הזמנים. והשפעה של התוכנית על איכות החיים של כל עיר, שאמורה לשלש את אוכלוסייתה עד 70,000 תושבים תוך 20 שנים. התעלמות במסמכי התכנית מתמ"א 75 (דצמבר 2023) – אותה חופפת התכנית בשטחה (מופיע במובלע כ"פארק מטרופוליני קישון"). התנגדות הגורסת העדפה של פיתוח לצד שימור, בעוד התכנית מציגה גישה לפיה לא ניתן לשלב בין השניים ועל כן יש "לבחור" בפיתוח. ב-18 באפריל 2024 התקיימה ישיבת ההתנגדיות במשרדי הוועדה המרחבית מורדות הכרמל בחיפה על 2 ההתנגדויות שהוגשו. נכון ל-28 במאי 2024 עדיין לא פורסמה החלטת ועדת ההתנגדויות. אדריכל הנוף טען שאין תקציב להעביר פסלים לפארק האגמים מאזורים מחוץ לפארק, אלא רק לשימור והעתקת הפסלים הקיימים כיום בשטח הפארק, תוך התעלמות מהעובדה שלמעט פסל אחד, כל יתר הפסלים נגנבו. ההתנגדות התקבלה בחלקה רק בנושא סקר העצים. לגבי גן הפסלים של דינה מרחב. הנושא הועבר להחלטתם של עיריית נשר והקרן לשיקום מחצבות. ב- 9 ביולי 2024 פרסמה הוועדה המרחבית לתכנון ובנייה מורדות הכרמל את אישור תוכנית פארק האגמים. ב-19 ביולי 2024 פרסמה עיריית נשר כי הקרן לשיקום מחצבות יצאה למכרז תכנון ולביצוע של פארק האגמים מדיה וקבצים בנושא פארק האגמים, נשר בוויקישיתוף האגם הסודי של נשר, כתבתו של פוראת נסאר, 24 בדצמבר 2020, מאקו חברי הקרן לשיקום מחצבות הגיעו לנשר לסיור בפארק האגמים העתידי, כלבו, בועז כהן, 12 במרץ 2022 מחצבת האגמים נשר, אתר הקרן לשיקום מחצבות 355-1095835 פארק האגמים, נשר באתר תב"ע. קום יו״ר קק"ל ביקר בנשר והתרשם מתוכניות הפיתוח הצפויות באתר חדשות חיפה והקריות, ב-8 בדמצבר 2021 פארק האגמים נשר באתר הוועדה המרחבית לתכנון ובניה מורדות הכרמל תוכנית 355-1095835 מכ/886/א - פארק האגמים, נשר. באתר מינהל התכנון. הופקד ב-21 בינואר 2024 ממש מתחת לאף של הרשויות המפקחות, נעלם פארק הפסלים בנשר , בתיה גלעדי, רדיו חיפה, 21 באפריל 2024 האגמים של נשר: "הופכים חלום למציאות", News: חיפה והקריות, 1 בדצמבר 2020. חיפה, תאגיד החדשות, "פארק האגמים נשר" יהפוך מוקד לפעילות חינוכית וסביבתית | חי פה - חדשות חיפה, תאריך=בפברואר 2016 "מרחב-נשר, פארק פיסול תעשייה" אוסף הארכיון ההיסטורי של העיר נשר תוכנית 355-1095835 שם התוכנית: מכ/886/א פארק האגמים, נשר, מסמך התנגדויות באתר הוועדה המרחבית מורדות הכרמל תוכנית 355-0359364 מכ/886 מתחם "כלל" - מגורים נשר באתר ועדה לתכנון ובנייה מורדות כרמל תוכנית 355-1095835 שם התוכנית: מכ/886/א פארק האגמים, נשר באתר הוועדה המרחבית מורדות הכרמל מכתב לאדריכל הנוף דניאל שורר: דוגמה לשלט שהוכן לפסל של דינה מרחב הנמצא ליד האצטדיון ועוד, 22 במאי 2024, אוסף ארכיון היסטורי של העיר נשר נשר – פרויקט פארק האגמים יוצא לדרך וצפוי למשוך מאות אלפי מבקרים בשנה 18 ביולי 2024, ניוז חיפה והקריות